Vedľajšie účinky
Dobrý večer,
Liečim sa na vysoký krvný tlak a od tohto týždňa som začal užívať antidepresiva Alventa 37,5. Odkedy ich užívam tak v poobedňajších hodinách sa mi zvyšuje tlak. Je to len dočasný jav a pri dlhšom užívaní AD sa tlak ustáli alebo  je potrebné zmeniť AD?
Dobrý deň.
Ďakujeme za Vašu otázku.
Zvýšenie krvého tlaku patrí medzi časté vedľajšie účinky lieku Alventa. Vzhľadom na to, že výskyt vedľajších účinkov, rovnako ako ich intenzita a dĺžka trvania sú vysoko individuálne, nedá sa s určitosťou povedať, či sa daný vedľajší účinok časom upraví. Preto je potrebné o výskyte akéhokoľvek vedľajšieho účinku vždy upovedomiť predpisujúceho lekára, ktorý zváži ďalší postup.
Prajem pekný zvyšok dňa.
S pozdravom
Mgr. Barbora Bičanovská